stanford-oval/wikipedia huggingface dataset:
סמואל פירסון גודארד הבן
קריירה פוליטית

גודארד היה למנהיג בקהילה המקומית, סייע להקים אגודות וארגונים שונים בטוסון, ולקח חלק בגיוס כספים למטרות צדקה. ב-1959 הוא היה ליושב ראש קבוצת לימודי הנוער של טוסון, ונבחר כחבר בוועידת הבית הלבן לילדים ונוער. פעילותו הקהילתית זיכתה אותו בתואר איש השנה של טוסון ב-1959.
ב-1960 נבחר גודארד לראשונה כיושב ראש הוועדה הדמוקרטית של אריזונה. בשנים 1961–1962 הוא שימש כנשיא ועידת הקרנות המאוחדות של 11 מדינות המערב. הוא זכה להכרה ככוח עולה בפוליטיקה של המפלגה הדמוקרטית באריזונה, וב-1962 התמודד, אך ללא הצלחה בבחירות על משרת מושל המדינה.
מושל אריזונה

ב-1964 התמודד גודארד שוב בבחירות על משרת מושל אריזונה, והפעם נבחר לאחר שהביס את מי שלימים יכהן כתובע הכללי של ארצות הברית, ריצ'רד קליינדינסט ביחס קולות של 53 מול 47 אחוזים. לוגו מסע הבחירות של גודארד, הקוקייה הרצנית של אריזונה, זכה להכרה בכל רחבי המדינה, והוא סייע לחזק את המוניטין שלו כאדם עם אנרגיות שמביא דברים לידי ביצוע.
כמושל, סייע גודארד ליזום פשרה בין מושלי מדינות האזור שתמכו במיזם אגן נהר הקולורדו, כולל מיזם מרכז אריזונה. מיזם זה הבטיח מקור מים זמין למדינה, הניח את היסודות לצמיחה של הכלכלה ושל גודל האוכלוסייה.
גודארד חתם על חוק שאסר על אפליה על רקע שיוך גזעי, מגדרי, דתי ואתני. הוא גם הקים את משרד התקציב המדינתי ופעל לשיפור היחסים עם מדינת סונורה השכנה שבמקסיקו.
שנותיו האחרונות

ב-1966 התמודד גודארד בבחירות לתקופת כהונה שנייה, אך נוצח על ידי ג'ק ויליאמס. ב-1968 הוא ניסה להתמודד שוב על משרת המושל ושוב נוצח על ידי ויליאמס. גודארד שימש גם כיושב הראש של המפלגה הדמוקרטית באריזונה במשך עשר שנים וכחבר הוועדה הדמוקרטית הלאומית במשך עשרים שנה.
ב-1999 התאלמן גודארד מאשתו הראשונה ג'ודי. הוא נפטר בפרדייז ואלי שבאריזונה ב-1 בפברואר 2006, והותיר אחריו את שלושת בניו ואת אשתו השנייה, מיירה אן. הוא נטמן בגן הזיכרון גרייס סנט פול שבטוסון.
לקריאה נוספת

Sobel, Robert, and John Raimo, eds. Biographical Directory of the Governors of the United States, 1789–1978, Vol. 1, Westport, Conn.; Meckler Books, 1978, pp. 57-58.
הערות שוליים

↑  David Leighton,"Street Smarts: Midtown neighborhood one of Tucson's most unusual," Arizona Daily Star, Nov. 16, 2015
| --- | --- |
בקרת זהויות :  GND: 1190395819  LCCN: no2003019364  SNAC: w6z61q30  VIAF: 53832357   WorldCat (עם VIAF): 53832357
אמליה פלמינג

| --- | --- |

 לידה:  28 ביוני 1912 קונסטנטינופול, האימפריה העות'מאנית 
 פטירה:  26 בפברואר 1986 (בגיל 73) אתונה, יוון 
 לאום:  יוונים 
 לימודי רפואה:  אוניברסיטת אתונה 
 תפקידים:  פוליטיקאית, רופאה 
 בן או בת זוג:  אלכסנדר פלמינג (1953–11 במרץ 1955) 
 
ליידי אמליה פלמינג (נולדה קוטסורי; לשעבר וורקאס; באנגלית: Amalia Fleming; ביוונית: Αμαλία Φλέμινγκ;‏ 28 ביוני 1912 – 26 בפברואר 1986) הייתה רופאה, בקטריולוגית, פוליטיקאית ופעילת זכויות אדם יוונייה. פלמינג הייתה חברה בהתנגדות היוונית לכוחות האיטלקים והנאצים שהשתלטו על יוון במלחמת העולם השנייה ואף נאסרה על כך. מאוחר יותר התנגדה לדיקטטורה הצבאית שעלתה ביוון ב-1967 ובסופו של דבר גם גורשה מיוון על פעילותה.
חיים מוקדמים והשכלה

פלמינג נולדה ב-28 ביוני 1912 בקונסטנטינופול, האימפריה העות'מאנית (כיום איסטנבול, טורקיה). אביה, האריקיוס קוטסורי, היה רופא, ואחיה נקרא רנוס. עם פרוץ מלחמת העולם הראשונה ברחה עם משפחתה מהמדינה הפאן-טורקית (אנ') הגזענית, מקום הימצאם של ביתם ומעבדתו של אביה, אל אתונה, יוון. באתונה למדה רפואה באוניברסיטה של אתונה והתמחתה בבקטריולוגיה. לאחר שסיימה את לימודיה, התחילה לעבוד בבית החולים העירוני של אתונה והתחתנה עם הארכיטקט מנולי וורקאס.
מלחמת העולם השנייה

ב-1941 נכבשה יוון על ידי הגרמנים והאיטלקים, ופלמינג ובן זוגה הצטרפו למחתרת היוונית (אנ'). פלמינג החביאה קצינים בריטים ויוונים וארגנה את דרכי הבריחה שלהם למצרים, תמללה והפיצה שידורי BBC, הפיקה תעודות מזויפות ליהודים יוונים ולעיתים גם החביאה אותם, ותרמה את הכסף שהרוויחה בעבודה בבית החולים למחתרת. פלמינג נאסרה לאחר שחבר מחתרת נשבר תחת עינויים ומסר לאיטלקים את שמה לצד שמות חברי מחתרת נוספים. היא ניסתה לזייף דלקת בתוספתן כדי לשפר את סיכוייה לברוח מבית החולים בכלא, אך בריחתה לא צלחה ורק הוסר התוספתן שלה ללא צורך. לאחר מכן פלמינג הועברה לכלא ונידונה למוות, בו חיכתה חצי שנה עד שחרורה על ידי הבריטים.
לונדון

לאחר ההרס הרב שנגרם ביוון ושהתגרשה מבן זוגה, אושרה בקשתה של פלמינג למלגה מהמועצה הבריטית (אנ') כדי ללמוד בקטריולוגיה בבית החולים סנט מרי שבלונדון. כאשר החלה לעבוד עם סר אלכסנדר פלמינג התרשם האחרון מעבודתה ובמהרה גם שמה הופיע על מספר מחקרים שפורסמו בכתבי עת מדעיים ידועים. ב-1949 חזרה פלמינג ליוון ועבדה בבית החולים אוונגליסמוס. ב-1952, כאשר היה באתונה עבור כנס של אונסק"ו, הציע אלכסנדר פלמינג נישואים לפלמינג, והשניים נישאו ב-1953. ב-1955 נפטר אלכסנדר פלמינג מהתקף לב.
לאחר מותו של בן זוגה, שהיה זוכה פרס נובל מפורסם, החליטה פלמינג לוותר על חיי הנוחות שיכלה לחיות בתור אלמנתו. היא חזרה לעבודתה בעולם המחקר הבקטריולוגי ואף סירבה לקבל את קצבת האלמנות שהוצעה לה. לעיתים ביקרה פלמינג ביוון, אך את מרבית זמנה בילתה באנגליה. החל מ-1963 פלמינג החלה לשהות באתונה למשך פרקי זמן ארוכים יותר ויותר בשנה עד שב-1967 חזרה לגור באתונה סופית.
המשטר הצבאי ביוון

חזרתה של פלמינג ליוון, התברר, התרחשה כמעט בתיאום עם השתלטות הצבא על המדינה. חירויות והבטחות שקבועים בחוקה בוטלו, לטענתם לטובת המדינה. לא חלף זמן רב ואויבי המדינה הושמו מאחורי סורג ובריח, ועינויים והפחדה הפכו לעניינים שבשגרה. פלמינג התגייסה למאמץ להיאבק בדיקטטורה, וארגנה סיועים הומניטריים. היא דאגה במיוחד לאסירים הפוליטיים - שלרוב חוו עינויים פיזיים ופסיכולוגים, ומשפחותיהם - שלרוב הידרדרו לעוני.
פעילותה של פלמינג נודעה במהרה למשטר הצבאי, אך לאור היותה בעלת אזרחות כפולה (יוונייה ואנגליה) ואלמנתו של אלכסנדר פלמינג - אשר מכובד ביוון - בחר המשטר לשמור על תדמית טובה ולהשאיר אותה תחת מעקב. במשך כמה שנים התחמקה פלמינג מתגובה על מעשיה למען האופוזיציה. ב-1970, לאחר שהעידה כעדת הגנה במשפטם של 34 אנשים, נשלל דרכונה של פלמינג. בעקבות מחאה עולמית הוא הוחזר שבועיים לאחר מכן. בסוף אותה שנה נעצרו כ-200 פעילים נגד המשטר - שמטרת מעצרם העיקרית הייתה לגלות מידע על פלמינג - והוחזקו במשך חודשים. גם בחקירה של 13 שעות ב-1971 לא חשפה פלמינג אף פרט שישמש את המשטר כנגד אויביו.
אך עוד באותו חודש בו נערכה החקירה הארוכה הצליחה הדיקטטורה הצבאית לפתוח תיק פלילי על פלמינג. במשך שנים הייתה מודאגת לגורלו של אסיר פוליטי מסוים: אלכסנדרוס פנגוליס, שהורשע ב-1968 בניסיון לרצוח את רה"מ גאורגיוס פאפאדופולוס, דמות מובילה בדיקטטורה. האמינו שהוא מעונה על בסיס קבוע ונודע שהוא ניסה להימלט מספר פעמים, וכאשר נוצרה תוכנית נוספת לחילוצו פלמינג נרתמה לעזור. אך לפני שיכלה לצאת לפועל התוכנית נמסרה על ידי מישהו מבפנים; ארבעה חברי מחתרת נעצרו מחוץ לכלא ופלמינג נעצרה בביתה. תחילה לא ידעה המשטרה על מעורבותה של פלמינג אך לבסוף הצליחו לגלות את קשרה לתכנון הבריחה והיא הועמדה לדין לצד חברי המחתרת האחרים.
במשפט הודתה פלמינג במעורבותה, הורשעה ונידונה ל-16 חודשי מאסר. לאור בריאותה המתדרדרת חשב המשטר שתסכים לקבל את הצעתם לגירוש, אך היא סירבה והתעקשה לרצות את זמנה. העיתונות העולמית, אשר לרוב עמדה לצד המשטר ביוון, שכנעה את הדיקטטורה להשהות את מעצרה. כחודש לאחר מכן הופיעו שוטרים בביתה, ותחת הרושם שהיא נוסעת לחקירה נסעה פלמינג לנמל התעופה, שם הועלתה נגד רצונה על מטוס ללונדון, ואזרחותה היוונית נשללה ממנה.
בתחילה סירבה פלמינג לרדת מהמטוס והייתה נחושה לחזור ליוון, אך לאחר מכן נשארה בלונדון עד חזרתה ליוון ב-1974, לאחר נפילת הדיקטטורה. במהלך זמנה בגלות, דיברה רבות נגד הדיקטטורה היוונית יחד עם מלינה מרקורי והלן ולאקוס (אנ'). בעודה באירופה היה לפלמינג תפקיד חשוב בחשיפת העינויים שעברו האסירים ביוון בפני ועדת זכויות האדם בשטרסבורג. בטיולה בן השבועיים אל ארצות הברית ערכה פלמינג ראיונות רבים, הפצירה באמריקאים לתת כסף לוועדה האמריקאית לסיוע למשפחות של אסירים פוליטיים ביוון וביקשה להפסיק את הסיוע של האמריקאים למשטר ביוון בנאומה בשימוע בפרלמנט של ארצות הברית בנושא סיוע צבאי זר.
בראיון מ-1971 פלמינג השוותה את מאמציה נגד הכיבוש הנאצי והדיקטטורה הצבאית: "באותם ימים פעלתי למען אידיאלים הומניטריים. חשבתי אז שאני צודקת, ואני חושבת שאני צודקת עכשיו". ב-1972 יצא ספרה "A Piece of Truth" בו סיפרה על המשטר ביוון ופעולותיה נגדו. פלמינג ניסתה לחזור ליוון ב-1973 לאחר שהמשטר ביוון העניק חנינה כללית אך לא הורשתה.
חזרה ליוון ופעילות פוליטית

ב-1974 לאחר נפילת הדיקטטורה וחזרתה ליוון העידה פלמינג במשפטים נגד ראשי הדיקטטורה ושותפיהם. בתחילה הסתכסכה עם אנדראס פפנדראו אך מאוחר יותר נענתה לבקשתו להצטרף לתנועה הסוציאליסטית הפאן-הלנית. היא נבחרה כחברת פרלמנט ב-1977, 1981, ו-1985, שם נלחמה בשביל קידום זכויות אדם. בנוסף הייתה פלמינג נציגה באספת מועצת אירופה ויושבת הראש הראשונה של הסניף היווני של אמנסטי אינטרנשיונל, שניהם ארגונים הפועלים לקידום זכויות אדם ברחבי העולם.
מותה

פלמינג נפטרה ב-26 בפברואר 1986 בגיל 73 באתונה, מהתקף לב שנגרם כתוצאה מכשל בכליה. הודעה ממשלתית הודיעה שביוון מקוננים על מותה של "הומניטרית גדולה, דמוקרטית משובחת ולוחמת למען המטרה הסוציאליסטית". היא נפטרה לפני שהספיקה לראות את "מרכז המחקר למדע ביו-רפואי ע"ש אלכסנדר פלמינג" (אנ'), שכיום נחשב לאחד הטובים מסוגו באירופה, ושבשביל הקמתו עבדה במשך שנים. בית החולים "Amalia Fleming General Hospital" באתונה נקרא על שמה.
ראו גם

יוון במלחמת העולם השנייה
המשטר הצבאי ביוון
לקריאה נוספת

Amalia Fleming, “A Piece of Truth”, 1972
הערות שוליים

1 2 3 4 5 6 7 8 9 10 11 12 13 14 15  John Haag, Fleming, Amalia (1912–1986), encyclopedia.com (באנגלית)
1 2 3 4  Alexandros Theodoropoulos, Amalia Fleming: The great Greek doctor and fighter, ImpacTalk, ‏28/6/2021 (באנגלית)
1 2  Judy Klemesrud, In Exile, Lady Fleming Helps Greek Families, The New York Times, ‏8/12/1971 (באנגלית)
1 2 3  Paul Anastasi, LADY FLEMING DIES IN ATHENS; FOE OF NAZIS AND ARMY JUNTA, The New York Times, ‏27/2/1986 (באנגלית)
↑  A Piece of Truth, Goodreads (באנגלית)
| --- | --- |
בקרת זהויות :  NLI: 987007356811605171  GND: 1318001838  ISNI: 0000 0000 5359 4499  LCCN: no98108682  NLG: 37590  NTA: 071159223  VIAF: 7015014   WorldCat (עם VIAF): 7015014
סוניק הקיפוד (משחק וידאו, 2006)

| --- | --- |

 כללי
 תאריך הוצאה:  14 בנובמבר 2006
 סוגה:  משחק פלטפורמה, משחק פעולה-הרפתקאות
 פיתוח:  Sonic Team
 הוצאה לאור:  סגה 
 ארץ מקור:  יפן 
 שפות:  אנגלית, יפנית 
 הפצה:  סגה
 סדרה:  סוניק הקיפוד 
 דרישות תוכנה
 מנוע משחק:  Havok 
 מצבי משחק:  שחקן יחיד או משחק מרובה משתתפים
 פלטפורמות:  Xbox 360, פלייסטיישן 3
 
סוניק הקיפוד (באנגלית: Sonic the Hedgehog), הידוע בתור סוניק '06, הוא משחק וידאו משנת 2006 אשר פותח על ידי חברת פיתוח משחקי המחשב היפנית קבוצת סוניק ואשר הופץ על ידי סגה. המשחק הופק לציון יום השנה ה-15 של סדרת משחקי סוניק הקיפוד.
המשחק יצא לשווקים לקראת סוף 2006 לקונסולת המשחקים Xbox 360, ובתחילת 2007 לפלייסטיישן 3.
עלילת המשחק

לאחר שנודע לד"ר אגמן, אויבו המושבע של סוניק הקיפוד, כי בידיה של הנסיכה אליס כוח רב עוצמה אשר המחזיק בו מסוגל לגרום להשמדת העיר סוליאנה (עליה הנסיכה מולכת), ד"ר אגמן מחליט לחטוף את הנסיכה. לאחר שנודע לסוניק על כך הוא יוצא לסכל את מזימתו של ד"ר אגמן. עם זאת, קיפוד לבן ומסתורי בשם סילבר מגיח במפתיע ומנסה לעצור את סוניק. בהמשך מתגלה כי סילבר הוא נוסע בזמן אשר הגיע מהעתיד במטרה לוודא ששרשרת המאורעות בעבר לא יובילו לעלייתו של איבליס - נבל מרושע שגרם למקרי מוות רבים בעולם העתידי אשר ממנו סילבר הגיע. סוניק חייב כעת לגלות מה סילבר רוצה בדיוק על מנת לוודא שהוא לא יפריע לסוניק במשימתו. במקביל להתרחשויות הללו נפער חור תולעת אשר מוביל אל העתיד, שם הגיבורים מוצאים עולם פוסט-אפוקליפטי, מלא הרס וחורבן, אשר מוביל אותם לחקור כיצד יוכלו למנוע את שרשרת המאורעות שתוביל ליצירתו של עתיד אפל זה.
משחקיות

המשחק הוא משחק פלטפורמה בו ניתן לשחק בשלוש דמויות שונות - בסוניק הקיפוד, סילבר הקיפוד, או בשאדו הקיפוד. באופן כללי הדגש בשלבי המשחק השונים מושם לרוב על מהירות, כאשר סוניק, סילבר או שאדו רצים במהירות שיא לאורך השלב תוך כדי התחמקות ממכשולים. בחלקים מסוימים במשחק סוניק נושא את הנסיכה אליס אשר מפעילה מחסום שמגן עליה ועל סוניק מפני מכשולים שונים.
השלבים בהם השחקן משחק בשאדו הקיפוד דומים למדי לשלבים בהם משחקים בדמויות האחרות מבחינת מהירות הפעולה, אך מתמקדים יותר בלחימה באויבים, וכוללים לעיתים גם קטעים בהם שאדו נוהג בכלי רכב שונים.
השלבים בהם השחקן משחק בסילבר איטיים יותר, ומתמקדים גם ביכולת הטלקינזיס של סילבר אשר באמצעותה הוא מסוגל להביס את אויביו ולפתור חידות.
בקטעים מסוימים בכל אחד משלושת מצבי המשחק הללו, השחקן מסוגל לשלוט גם לחלופין בחברים של הדמויות הראשיות. (טיילס ונאקלס עבור סוניק, רוז' ואומגה עבור שאדו, ואיימי ובלייז עבור סילבר), כאשר לכל אחד מאותן הדמויות יש גם יכולות ייחודיות משלו. היכולות הייחודיות השונות של הדמויות מאפשרות לאותן הדמויות להגיע לאזורים שונים בשלב אליהן הדמויות האחרות לא מסוגלות להגיע.
סוניק, שאדו וסילבר מתחילים את המשחק עם חמש פסילות. בכל פעם בה הדמות נוגעת או מותקפת על ידי אחד מהאויבים, או בהן הדמות נתקלת באחד המכשולים בשלב, אחת מהפסילות של הדמות נעלמת במידה ואין ברשותה טבעות. מד הטבעות מגיע לאפס כאשר השחקן לא אוסף טבעות כלל או כאשר נפגע מאחד המכשולים שבדרכו פעם אחת. כשמד הפסילות של השחקן מגיע לאפס, המשחק מסתיים והשחקן חייב להתחיל לרוב את המשחק מתחילת השלב במידה שזו הייתה הנקודה האחרונה שבה בוצעה השמירה האחרונה של המשחק. המטרה במשחק היא להעביר בהצלחה את סוניק, סילבר ושאדו דרך כל שלבי המשחק, ובאופן זה לפתוח את אפשרות המשחק בסיפור האחרון של המשחק, לסיים את הסיפור האחרון בהצלחה, ולגמור את המשחק.
בכל סיפור, השחקן מנווט ברחובות העיר שם מתרחשת עלילת כל השלבים, משוחח עם אנשי העיר, ומבצע משימות שונות. החלק העיקרי בו מתרכז המשחק הוא שלבי הפעולה אשר הופכים נגישים תוך כדי ההתקדמות במשחק. כדי לגשת לשלבים מסוימים השחקן חייב לרכוש מיומנויות מסוימות מחנות מסוימת הממוקמת בלב העיר. במשימות השונות ברחבי העיר השחקן אמור לאסוף טבעות רבות ככל הניתן אשר באמצעותן יהיה מסוגל לרכוש את המיומנויות הנחוצות.
מפתחי המשחק פיתחו מספר חבילות הרחבת תוכן למשחק אשר זמינות להורדה ומוסיפות מאפיינים שונים למצב המשחק ליחיד. חבילות ההרחבה כוללות בין היתר:
מצב משחק 'קשה מאוד' - גרסה של המשחק ברמת קושי גבוהה בהרבה של שלבי המשחק אשר כוללת אויבים רבים יותר וחזקים יותר, טבעות מעטות יותר, ועוד.
מצבי 'מתקפת בוסים' המאפשר לדמויות השונות לשחק במצב של קרבות נגד הבוסים השונים במשחק אחד אחרי השני באופן מתמשך.
מצב 'מתקפת קבוצות חברים' ששולח את השחקנים דרך גרסאות שונות של השלבים בסדר קבוע, תוך כדי החלפת הדמויות כל שני שלבים, כאשר בסוף המצב ישנו קרב נגד בוס.
המשחק כולל גם שני מצבי משחק מרובי משתתפים:
מצב 'Tag' בו על שני השחקנים לעבוד בשיתוף פעולה כדי לסיים בהצלחה את שלבי המשחק ולאסוף יהלומי כאוס.
מצב 'Battle' בו שני השחקנים מתמודדים זה נגד זה, והראשון שמגיע לסוף השלב מנצח.
פיתוח

ההודעה הרשמית בדבר ההשקה המתוכננת של המשחק בוצעה לראשונה במהלך כנס "Electronic Entertainment Expo" שהתקיים במאי 2005.
בכנס "Tokyo Game Show" יוג'י נאקה, מתכנת ומעצב משחקי וידאו בכיר בחברת סגה, חשף לראשונה מה יהיה שמו הרשמי של המשחק, וציין כי המשחק יחגוג את יום השנה ה-15 של הסדרה
בשלבי הפיתוח המוקדמים של המשחק צוין באמצעי התקשורת כי המפתחים נתקלו בבעיה בפיתוח גרסת המשחק עבור קונסולת ה-Wii וזאת בשל כוח העיבוד הדל של הקונסולה, אשר לא אפשרה להריץ את המשחק בשלמותו על הקונסולה. בעקבות כך חברת הפיתוח החליטה לפתח משחק אחר לקונסולת ה-Wii בשם "Sonic and the Secret Rings" אשר הושק במהלך שנת 2007.
ביקורות

מבקרי משחקי וידאו שונים מתחו ביקורת על כך שזמני הטעינה במשחק ארוכים יתר על המידה, שמערכת המצלמה משובשת, שישנן תקלות מרובות במהלך קטעים שונים במשחק, שהעלילה מסובכת מדי ואינה תואמת את רוח הסדרה. בעקבות כך, משחק זה נחשב למשחק הכי גרוע בקרב המעריצים.
ראו גם

סוניק הקיפוד
הערות שוליים

↑  Official Game Site - SEGA Europe
↑  TGS 2005: Sonic PS3 Named - IGN
↑  Sonic the Hedgehog Review - IGN
↑  Sonic the Hedgehog Review - GameSpot.com
| סוניק הקיפוד |
| --- | --- | --- |
| דמויות | סוניק הקיפוד • דוקטור אגמן • טיילס • נאקלס הקיפודן • איימי רוז • שאדו הקיפוד • דמויות נוספות |  |
| משחקי וידאו | סוניק הקיפוד (משחק וידאו, 1991) • סוניק הקיפוד 2‏ • Sonic 3D Blast‏ • Sonic R‏ • Sonic Adventure‏ • Sonic Adventure 2‏ • Sonic Heroes‏ • Sonic X-treme • שאדו הקיפוד • סוניק הקיפוד (משחק וידאו, 2006)‏  • Sonic Unleashed‏ • Sonic & Sega All-Stars Racing‏ • Sonic Generations‏ • Sonic Lost World‏ • Sonic Mania‏ • Sonic Forces‏ • Sonic Frontiers‏ • Sonic Superstars |  |
| סדרות טלוויזיה | הרפתקאותיו של סוניק הקיפוד • סוניק (ABC) • Sonic Underground (אנ') • סוניק X • סוניק בום • סוניק פריים • נאקלס |  |
| סרטים | סוניק הקיפוד (1996) (אנ') • סוניק - הסרט • סוניק - הסרט 2 • סוניק - הסרט 3 |  |
| קומיקס | סוניק הקיפוד (IDW Publishing) • סוניק הקיפוד (ארצ'י קומיקס) • Sonic the Comic |  |
| אחר | Super Smash Bros. (סדרת משחקים) • Lego Dimensions |  |
| --- | --- |
בקרת זהויות :  BnF: cb16635267p (data)  SUDOC: 166809470  VIAF: 294219531   WorldCat (עם VIAF): 294219531
סמואל פייג'

| --- | --- |
אין תמונה חופשית
 לידה:  5 בנובמבר 1976 (בן 47) Whitefish Bay, מחוז מילווקי, ארצות הברית 
 שם לידה:  Samuel L. Elliott 
 מדינה:  ארצות הברית 
 תקופת הפעילות:  מ-1999 
 מקום לימודים:  אוניברסיטת פרינסטון  תיכון וייטפיש ביי 
 פרופיל ב-IMDb
 
סמואל פייג' (באנגלית: Samuel L. Elliott, נולד בשם סמואל ל' אליוט ב-5 בנובמבר 1976) הוא שחקןאמריקאי.
ביוגרפיה

פייג' נולד בוויטפיש ביי, ויסקונסין. הוא היה קפטן קבוצות הכדורגל והבייסבול בתיכון וויטפיש ביי. הוא למד באוניברסיטת פרינסטון, שם קיבל תואר ראשון באקולוגיה וביולוגיה אבולוציונית בשנת 1998.
פייג' הופיע ברשימת הרווקים הנחשקים ביותר של מגזין פיפל פייג'  ועל שער גיליון פברואר 2011 של המגזין של "ג'יי קרו".
קריירה

לאחר סיום התואר, החליט פייג' להיות שחקן אף על פי שלא היה לו ניסיון במשחק בתיכון. "חזרתי הביתה ואמרתי לאמי ולאבי שאני עובר להוליווד כדי להיות שחקן." בעת ששהה בלוס אנג'לס, הופיע פייג' בין ביתר בסדרות הטלוויזיה "עקרות בית נואשות", "פופולריות", ו"הרקיע השביעי". לאחר מכן הוא לוהק בשנת 2002 לגלם את טריי קניון באופרת הסבון בשעות היום "כל ילדיי".
לפייג' היה תפקיד חוזר בסדרה "חלום אמריקאי". הוא שיחק בתפקידי אורח בסדרות אחרות, כמו "CSI: מיאמי" ו"אבודים במעבדה".
בשנת 2005 הוא לוהק לג'סי פרקר על הדרמה העל טבעית של רשת פוקס "Point Pleasant".
בשנת 2006 הוא שיחק בתפקיד הראשי בסדרת הדרמה CBS "שארק". הוא שיחק את ארוסה של ג'ואן הולוואי ואחר כך את בעלה, גרג האריס, בסדרה מד מן, ובשנת 2010 הופיע בסדרה "עקרות בית נואשות" של ABC בתור סם, בנו של רקס ואן דה קאמפ (סטיבן קאלפ) ובנה החורג של ברי הודג' (מרשה קרוס).
בשנת 2008, פייג' הופיע בסרטון הבחירות "Yes We Can" של ויל.איי.אם לקמפיין של ברק אובמה לנשיאות, יחד עם ידוענים רבים אחרים. בנוסף לטלוויזיה, שיחק פייג' בסרטח קולנוע רבים כמו "The Brotherhood II", "כלא המתים", "ומיקרו מיני-קידס".
בשנת 2010 התארח פייג' בעונה הרביעית של אחת שיודעת בתפקיד קולין פורסטר, פרופסור צעיר בקולג' ומושא האהבה החדש של סרינה ואן דר וודסן (בלייק לייבלי).
בשנת 2013, פייג' לוהק לקאסט של סדרת הדרמה של נטפליקס "בית הקלפים" לעונה השנייה.
בשנת 2015 שיחק במותחן הפסיכולוגי האמריקאי "1915" שנכתב ובוים על ידי האמריקאי-ארמני גארין הובניסיאן. הסרט עוקב אחר במאי מסתורי שמעלה מחזה כדי להחזיר לחיים את רוחות הרפאים של טרגדיה נשכחת במלאת מאה שנים לרצח העם הארמני.
בשנת 2017 הצטרף פייג' לקאסט של "עושות כותרות" בתפקיד ריצ'רד האנטר.
בשנת 2022 השתתף בסרט המותחן "ללא מורא" של נטפליקס; המבוסס על ספרה של נורה רוברטס.
חיים אישיים

בשנת 2014, נישא לארוסתו קאסידי בוש בווילה מחוץ לסנטה ברברה, קליפורניה. בין השושבינים של פייג' היה הכוכב ילדות רעות ו"לרקוד עם כוכבים", ג'ונתן בנט. לבני הזוג נולדו שתי בנות.
פילמוגרפיה > קולנוע

| שנה | כותרת | תפקיד | הערות |
| --- | --- | --- | --- |
| 2000 | כלא המתים | קלווין |  |
| 2001 | The Brotherhood | כריס צ'נדלר | קרדיט בתור נתן ווטקינס |
| 2001 | מיקרו מיני-קידס | בלייק | קרדיט כסמואל אליוט |
| 2005 | Wish You Were Here | דייוויד דונסמור |  |
| 2005 | Cruel World | דניאל אנדרסון |  |
| 2009 | Slave | דייוויד דונסמור |  |
| 2009 | דלת הזהב | באק |  |
| 2014 | Serial Daters Anonymous | קייל |  |
| 2015 | 1915 | ג'יימס |  |
| 2015 | Self/Less | קרל |  |
| 2015 | קשר הסמים בתיכון | מר ג'נינגס |  |
| 2015 | Caught | ג'סטין פרייס |  |
| 2016 | The Tiger Hunter | קנת פורטר |  |
| 2020 | Secret Society of Second-Born Royals | המלך רוברט | סרט מקורי של דיסני+ |
| 2022 | ללא מורא | אד |  |
פילמוגרפיה > טלוויזיה

| שנה | כותרת | תפקיד | הערות |
| --- | --- | --- | --- |
| 1999 | Popular | סטון קולד |  |
| 1999–2000 | הרקיע השביעי | בראד לנדרס | 3 פרקים |
| 2000 | לא לבושה | סאם | 8 פרקים |
| 2001 | Men, Women & Dogs | טום | טקסט התא |
| 2002–2003 | כל ילדיי | טריי קניון |  |
| 2003–2004 | חלום אמריקאי | דרו מאנדל | 12 פרקים |
| 2005 | פוינט פלזנט | ג'סי פארקר | תפקיד ראשי: 13 פרקים |
| 2005 | CSI: מיאמי | ג'ף מארשל | פרק 1 |
| 2006–2007 | שארק (אנ') | קייסי וודלנד | תפקיד ראשי |
| 2008 | Shark | מיטש | סרט טלוויזיה |
| 2008 | Imaginary Bitches | ריילי | פרק אחד |
| 2008–2012 | מד מן | גרג האריס | 9 פרקים |
| 2009 | CSI: ניו יורק | ליאם | פרק אחד |
| 2009 | מלרוז פלייס | ויקטור | פרק אחד |
| 2010–2011 | גריק | ג'ואל | 4 פרקים |
| 2010 | עקרות בית נואשות | סאם אלן | 7 פרקים |
| 2010 | אחת שיודעת | קולין פורסטר | 4 פרקים |
| 2010 | האירוע | ריק | פרק אחד |
| 2010 | קאסל | בריאן אליוט | פרק אחד |
| 2011 | שקר לי | ג'ורג ווקר | פרק אחד |
| 2011 | Up All Night | ד"ר גודארד | פרק אחד |
| 2011 | Annie Claus Is Coming to Town | טד | סרט טלוויזיה בהפקת הולמרק |
| 2012, 2015 | הוחלפו בלידתן | קרייג | 9 פרקים |
| 2012 | רשימת הלקוחות | טי.ג'יי | פרק אחד |
| 2012 | Imaginary Friend | רוברט | סרט טלוויזיה |
| 2012 | מפלט אחרון | אח של קיילי |  |
| 2013 | In the Dark | ג'ף | סרט טלוויזיה |
| 2013 | סקנדל | וויל | פרק אחד |
| 2013 | Necessary Roughness | סאם | פרק אחד |
| 2014 | בית הקלפים | קונור | שני פרקים |
| 2014 | מינדי | אנדי | 5 פרקים |
| 2015 | Stalker | מייק האריס | פרק אחד |
| 2015 | אדם הורס הכל | ד"ר טוד בוד | פרק אחד |
| 2016 | All Things Valentine | ברנדן | סרט טלוויזיה |
| 2016 | קימי שמידט | קית' האברסול | פרק אחד |
| 2017–2021 | עושות כותרות | ריצ'רד האנטר | תפקיד ראשי |
| 2017 | Walking the Dog | קית' | סרט טלוויזיה של הולמרק |
| 2017 | The Perfect Christmas Present | תום | סרט טלוויזיה של הולמרק |
| 2017 | A Royal New Year's Eve | הנסיך ג'פרי | סרט טלוויזיה של הולמרק |
| 2019 | The Story of Us | סוייר | סרט טלוויזיה של הולמרק |
| 2019 | My One and Only | אלכס | סרט טלוויזיה של הולמרק |
| 2019 | Christmas in Rome | אוליבר | סרט טלוויזיה של הולמרק |
| 2021 | One Summer | Jack Armstrong | סרט טלוויזיה |
| 2021 | Joy for Christmas | Jack Kane | סרט טלוויזיה |
| 2023 | האנטומיה של גריי | סאם סאטון | תפקיד אורח |
הערות שוליים

↑  "The Bachelors". People. 57 (24). 24 ביוני 2002. נבדק ב-8 במרץ 2010. {{cite journal}}:  (עזרה)
↑  Cryns, Jim (6 במאי 2003). "Milwaukee Talks: Sam Page". OnMilwaukee.com. נבדק ב-10 במרץ 2010. {{cite web}}:  (עזרה)
↑  Ausiello, Michael (23 בינואר 2010). "Exclusive: 'Desperate Housewives' lands 'Mad' man Sam Page". Entertainment Weekly. נבדק ב-8 במרץ 2010. {{cite web}}:  (עזרה)
↑  Ausiello, Michael (20 במאי 2013). "House of Cards Exclusive: Mad Men, Deadwood Alums Join Netflix Drama's Season 2 Cast". TVLine. נבדק ב-2016-03-28. {{cite web}}:  (עזרה)
↑  "The Bold Type", Wikipedia (באנגלית), 2019-05-08, נבדק ב-2019-05-10
↑  Malec, Brett (10 בנובמבר 2014). "Mad Men's Sam Page Gets Married! Find Out Which Mean Girls Star Was in Attendance". E! Online (באנגלית אמריקאית). נבדק ב-2016-03-28. {{cite web}}:  (עזרה)
| --- | --- |
בקרת זהויות :  GND: 141128755  ISNI: 0000 0004 4884 5387  LCCN: no2018017809  MusicBrainz: e1be0b8b-b0af-46d2-b2cc-96ca33de9a35  VIAF: 120371070   WorldCat (עם VIAF): 120371070
עגלת קניות (תוכנה)

עגלת קניות (או סל קניות או תוכנת e-commerce) היא תוכנה המסייעת לגולשים באתר קניות לבצע ולהשלים רכישות באמצעות האינטרנט. פעולתה של התוכנה מזכירה עגלת קניות ולכן זכתה לכינוי זה.
התוכנה מאפשר לגולשים ליצור רשימה של פריטים לרכישה על ידי "הצבת פריטים בעגלת הקניות" באופן וירטואלי. בסיום הקנייה, התוכנה בדרך כלל מחשבת ומציגה את סך מחיר המוצרים שנבחרו, כולל עלויות טיפול ומשלוח (דמי אריזה, למשל), בתוספת מיסים לפי העניין.
אופן המימוש

יישומים אלה בדרך כלל מאפשרים לשרת להשיג את פרטי התשלום של הלקוח, למעט כאשר התשלום מבוצע באמצעות כרטיס אשראי אז הם נעזרים באבטחה מוגברת, למשל באמצעות פרוטוקול HTTP מאובטח - HTTPS.
תוכנת עגלת הקניות מותקנת הצד השרת וקוד ה-HTML של האתר מכיל שינויים המאפשרים לתוכנה לפעול כראוי. התכונה מיושמת בדרך כלל באמצעות עוגיות או מחרוזת שאילתה.
עגלות הקנייה הפשוטה ביותר מאפשרת אך ורק להוסיף ולהסיר פריטים מהסל, רוב התוכנות כוללות תכונות נוספות המאפשרות למנהל האתר לנהל חנות מקוונת. הנתונים (מוצרים, קטגוריות, הנחות, הזמנות, לקוחות וכדומה) מאוחסנים בדרך כלל במסד נתונים בצד השרת, והגישה אליו נעשית בזמן אמת על ידי התוכנה.
רכיבי האתר:
"קדמת החנות": האזורים הנגישים למבקרים בחנות המקוונת. הקטגוריות, המוצרים ודפים אחרים (כגון אפשרויות חיפוש ומכירה) נוצרים באופן דינמי על ידי התוכנה בהתבסס על המידע שנשמר במסד הנתונים.
"מנהלה": האזורים הנגישים למנהלי האתר. מנהלי האתר יכולים להוסיף ולערוך מוצרים, קטגוריות, הנחות, הגדרות תשלום וכדומה.
ראו גם

קניות באינטרנט
ווקומרס
מג'נטו